Brālis 2

"Brālis 2" () ir 2000. gada Krievijas kriminālfilma, kuras režisors un scenārija autors ir Aleksejs Balabanovs. Galvenās lomas tajā atveido Sergejs Bodrovs jaunākais (Daņila), Viktors Suhorukovs (Viktors), Sergejs Makoveckis (Belkins) un Darja Ļesņikova (Merlina). Šis ir turpinājums 1997. gada filmai "Brālis".

Filmas pirmizrāde notika 2000. gada 11. maijā, atkārtotu pirmizrādi Krievijā filma piedzīvoja 2022. gada 24. martā. 

Filmā Daņila Bagrovs un viņa brālis Viktors dodas uz ASV, lai atriebtu Daņilas armijas biedra slepkavību. Daņila dodas meklēt uzņēmēju Ričardu Menisu, kurš pasūtīja slepkavību, bet Viktoram rodas konflikts ar ukraiņu mafiju.

2015. gadā, reaģējot uz Krievijas veikto Krimas aneksiju, Ukrainas Valsts kino aģentūra aizliedza filmas izrādīšanu kinoteātros, televīzijā, publiskos komerciālos un mājas video seansos, lēmumu pamatojot ar to, ka filmā "redzamas ainas, kas ir pazemojošas ukraiņiem pēc nacionālajām pazīmēm".


 Atsauces 

 Ārējās saites 

Kategorija:2000. gada filmas
Kategorija:Krievijas filmas
Kategorija:ASV filmas
Kategorija:Spraiga sižeta filmas